**წარმოგიდგენთ ინფორმაციას ხარაგაულის მუნიციპალიტეტის ოფიციალური ვებ - გვერდის მიერ დებულებით განსაზღვრული დანიშნულების შესასრულებლად გაწეული საქმიანობის შესახებ**

ხარაგაულის მუნიციპალიტეტის ოფიციალური ვებგვერდი kharagauli.gov.ge 2015 წელს შეიქმნა.

ვებგვერდს ადმინისტრირებას უწევს ხარაგაულის მერიის საზოგადოებასთან ურთიერთობის განყოფილება, რომელიც პასუხისმგებელია ვებგვერდის კონტენტზე (შინაარსობრივი მხარე) და ი/მ ,,ჯაბა ფცქიალაძე“ , რომელიც ვებგვერდზე მასალების განთავსებას და მის ტექნიკურ გამართულობას უზრუნველყოფას.

ვებგვერდი განთავსებულია gov.ge დომენზე, ეს ერთ-ერთი მთავარი კრიტერიუმია, რომელსაც ოფიციალური ვებგვერდი უნდა აკმაყოფილებდეს.

თვითმმართველი ერთეულების გამჭვირვალედ მუშაობა და თვითმმართველობის განხორციელების პროცესში მოქალაქეთა ჩართულობის მაქსიმალურად უზრუნველყოფა მნიშვნელოვნად არის დამოკიდებული ოფიციალური ვებ-გვერდის გამართულ ფუნქციონირებაზე.

ხარაგაულის ოფიციალური საიტი 8 წელია არსებობს და შეიძლება ითქვას, რომ თავისი წვლილი შეაქვს ადგილობრივი თვითმმართველობის განხორციელების პროცესში.

ვებგვერდის ადმინისტრირება მოიცავს:

ა) ვებგვერდის დიზაინის მომზადებას და მასში ცვლილებების შეტანას;

ბ) ვებგვერდის ფუნქციონირების ტექნიკური გამართულობის უზრუნველყოფას; გ) ინფორმაციის განთავსებას;

დ) ვებგვერდზე შემოსული წინადადებისა და წერილების სისტემატიზაციას და გადაცემას მერიის შესაბამის სტრუქტურულ ერთეულებისათვის;

ე)ვებგვერდის ფუნქციონირების პროგრამულ უზრუნველყოფას, მათ შორის, ვებგვერდზე განთავსებული ინფორმაციის დაცვას არასანქცირებული ჩარევისაგან, ინფორმაციის შეცვლის, გაყალბების, დამახინჯების, წაშლის და დაბლოკვისაგან.

ხარაგაულის მუნიციპალიტეტის ვებგვერდის ოფიციალური მისამართია Kharagauli.gov.ge

**ვებგვერდის დანიშნულებაა:**

 ხარაგაულის მუნიციპალიტეტის სოციალურ-ეკონომიკური, კულტურული, ინფრასტრუქურული, საზოგადოებრივ - პოლიტიკური მდგომარეობის და მუნიციპალიტეტის თვითმმართველობის ორგანოების შესახებ ოფიციალური ინფორმაციის მიწოდება მუნიციპალიტეტის მოსახლეობისათვის. საკრებულოსა და მერიის მუდმივი კავშირის უზრუნველყოფა თვითმმართველი ერთეულის მოსახლეობასთან.

**ვებგვერდზე ინფორმაციის გამოქვეყნება:**

ადგილობრივი თვითმმართველობის ორგანოები, თვითმმართველი ერთეულის მიერ დაფუძნებული იურიდიული პირები, მერიის ადმინისტრაციულ სამსახურის საზოგადოებასთან ურთიერთობის განყოფილებას აწვდიან ვებგვერდზე განსათავსებელ ინფორმაციას ელექტრონული ფორმით წინამდებარე დებულებით დადგენილი გადაცემისა და განახლების პერიოდულობის ვადების დაცვით.

ვებგვერდის ინფორმაცია განახლების მიხედვით იყოფა შემდეგ კატეგორიებად: მუდმივი , ყოველდღიური, ყოველკვირეული, ყოველთვიური.

მაგალითად, ვებგვერდზე დატანილ კატეგორიებში ინფორმაციის განახლება ხდება ყოველკვირეულად, ყოველთვიურად, (მაგ: შესყიდვები, ბიუჯეტი, ვაკანსია) ამ კუთხით არსებული სიახლეებიდან გამომდინარე.

ვებგვერდის ძირითადი სტრუქტურა

კატეგორია ,,მუნიციპალიტეტის შესახებ“ იყოფა შემდეგ ბმულებად:

ა) მერია;

ბ) საკრებულო;

გ) ადმინისტრაციული ერთეულები;

დ)იურიდიული პირები;

ე) დეპუტატის ბიურო;

ვ) გენდერული თანასწორობის საბჭო;

ზ ) სამოქალაქო მრჩეველთა საბჭო

თ)ინფრასტრუქტურული პროექტები

**კატეგორია ,,ბიუჯეტი“**

ა)2021-2022-2023 წლების მასალები

ბ) ადმინისტრაციული ხარჯები გ)ეკონომიკური განვიტარების გეგმა დ)სამოქალაქო ბიუჯეტი

ე)მუნიციპალიტეტის ქონება ვ)მუნიციპალური სერვისები

კატეგორია ,,ანგარიშები“ მოიცავ: 1)მერის ანგარიში

2) საკრებულოს თავმჯდომარის ანგარიში

3)აუდიტის ანგარიში

4) 2021-2022-2023 წლების ანგარიშები

ვებ გვერდზე ასევე არის კატეგორია შესყიდვები, საჯარო ინფო, იდეა მერს, სოფლის მხარდაჭერის პროგრამა, სოციალური სერვისები, ტენდერი და აუქციონი

**ვებგვერდის განყოფილებათა სტრუქტურა**

1. საკრებულოს განყოფილება იყოფა შემდეგ ქვეგანყოფილებებად:

ა) საკრებულოს თავმჯდომარე, თავმჯდომარის მოადგილე, საკრებულოს კომისიები

საკრებულოს ფრაქციები, დეპუტატები, საკრებულოს აპარატი, საკრებულოს საჯარო ინფორმაცია, დებულება.

საკრებულოს თანამდებობის პირები (თანამდებობა, მოკლე ბიოგრაფია, პროფესია, პარტიულობა,უფლებამოსილება, სამსახურის ტელეფონი, და მოქალაქეთა მიღების დრო);

საკრებულოს კომისიები ( კომისიის შემადგენლობა, უფლებამოსილება, სხდომის ოქმები);

ვ) საკრებულოს ფრაქციები (ფრაქციის წესდება, ფრაქციის შემადგენლობა, ფრაქციის სხდომის ოქმები,)

ზ) საკრებულოს აპარატი (აპარატის დებულება, აპარატის უფროსი (მოკლე ბიოგრაფია, პროფესია, სამსახურის ტელეფონი და მისამართი), აპარატის სტრუქტურა, სტრუქტურული ერთეულის უფლებამოსილება, პერსონალური შემადგენლობა თანამდებობის და სამსახურის ტელეფონის მითითებით);

საკრებუოლოს საჯარო ინფორმაცია იყოფა შემდეგ ქვეგანყოფილებებად:

ა) საკრებულოს სამართლებრივი აქტები;

ბ) საკრებულოს დადგენილებები, საკრებულოს განკარგულებები, სხდომის ოქმები;

2.მერიის განყოფილება იყოფა შემდეგ ქვეგანყოფილებებად:

მერი, პირველი მოადგილე, მოადგილე, სტრუქტურული ერთეულები, მერიის თანამშრომლები, დებულება.

მერიის თანამდებობის პირები (თანამდებობა, მოკლე ბიოგრაფია, პროფესია,უფლებამოსილება, სამსახურის ტელეფონი, სამსახურის მისამართი და მოქალაქეთა მიღების დრო);

 მერიის სტრუქტურული ერთეულები (სტრუქტურული ერთეულის დებულება, პერსონალური შემადგენლობა თანამდებობის და სამსახურის ტელეფონის მითითებით).

ვებგვერდზე ასევე ითითებულია ცხელი ხაზის ნომერი, რომელზეც დაინტერესებული მოქალაქეებს შეუძლიათ დაკავშირება და მათთვის საუსრველი ინფორმაციის მიღება.

ვეცადეთ მცირე წარმოდგენა შეგვექმნა თქვენთვის ვებგვერდის სტრუქტურასა და აგებულებაზე.

ვებგვერდზე დებულების თანახმად ყოველდღიურ რეჟიმში თავსდება ინფორმაცია თვითმმართველ ერთეულში მომხდარ და მიმდინარე მოვლენებზე;

როგორც მოგეხსენებათ მიმდინარეობს მუნიციპალიტეტების ოფიციალური ვებგვერდების შემოწმება, რომლითაც დგინდება ადგილობრივი თვითმმართველობის ინდექსი.

 ადგილობრივი თვითმმართველობის ინდექსი მოიცავს 103 კრიტერიუმს.

ადგილობრივი თვითმმართველობის ინდექსის საშუალებით ფასდება ქვეყნის ყველა თვითმმართველი ორგანოს გამჭვირვალობა, მოქალაქეთა მონაწილეობის მექანიზმები და პრაქტიკები.

მნიშვნელოვანია, რომ ვებ გვერდზე განთავსებული ინფორმაციის აღნიშნულ კრიტერიუმებზე მორგების მიზნით, ხარაგაულის მერიის საზოგადოებასთან ურთიერთობის განყოფილება და მერიის შესაბამისი სამსახურები მიმდინარე წლის განმავლობაში აქტიურად იყვნენ ჩართული პროექტში: „ადგილობრივი თვითმმართველობის ინდექსის გაუმჯობესება იმერეთის მუნიციპალიტეტებში“ , რომელსაც საქართველოს ახალგაზრდა ეკონომისტთა ასოციაცია ახორციელებდა.

ჩვენ მონაწილეობა მივიღეთ პროექტის ფარგლებში განხორციელებულ აქტივობებში. ვებ-გვერდების ანალიზის მიზნით გაიმართა 6 შეხვედრა, მათგან სამი გასვლითი და ორი ადგილზე. შეხვედრებზე გაზიარდა იმერეთის მუნიციპალიტეტების მიერ ვებგვერდებზე დანერგილი კარგი პტაქტიკები. მათ შორის საუკეთესო პრაქტიკად დასახელდა ხარაგაულის მერიის მიერ სამოქალაქო ბიუჯეტი პროგრამის მიმდინარეობისას ვებგვერდზე ასახული სიახლეები და მოქალაქეებისთვის ინფორმაციის პროაქტიულად მიწოდება.

აღსანიშნავია, რომ 2021 წლის შეფასებით ხარაგაულის მერიის ვებ გვერდი იმერეთის მხარის მასშტაბით ყველაზე მაღალი და კარგი მაჩვენებლით შეფასდა და გვაქვს მოტივაცია, რომ მიმდინარე შეფასების დასრულებისას იმერეთის მასშტაბით კვლავ რეიტინგულ მუნიციპალიტეტთა შორის ვიქნებით.

103 კრიტერიუმი მოიცავს 3 ბლოკს:

მუნიციპალიტეტების მიერ საჯარო ინფორმაციის პროაქტიული გამოქვეყნება (ბლოკი 1) და ელექტრონული მმართველობა (ბლოკი 2), რომელიც ძირითადად, ოფიციალური ვებგვერდების მონიტორინგის საფუძველზე ფასდება.

მოქალაქეთა მონაწილეობისა და ანგარიშვალდებულების (ბლოკი 3).

 მესამე ბლოკის შეფასება ხდება მუნიციპალიტეტებიდან გამოთხოვილი საჯარო ინფორმაციის ანალიზის გზით და მოქალაქეთა მონაწილეობის პრაქტიკის ადგილზე დაკვირვებით.

გარდა ამისა, ინფორმაციის მოძიებისა და გადამოწმების მიზნით გამოიყენება შემდეგი დამატებითი საშუალებები:

➢ მუნიციპალურ ორგანოსთან სატელეფონო კომუნიკაცია;

„საკანონმდებლო მაცნეში“ გამოქვეყნებული დოკუმენტების შესწავლა;

სხვა ოფიციალური (ონლაინ) წყაროების გამოყენება, რომლებიც კონკრეტული კრიტერიუმის შეფასებისთვის საჭირო ინფორმაციას შეიცავს.

იმ შემთხვევაში, თუ მუნიციპალური ორგანო არ გასცემს ამა თუ იმ კრიტერიუმის შეფასების მიზნით მოთხოვნილ საჯარო ინფორმაციას, მოცემულ კრიტერიუმში მას ავტომატურად ეწერება შეფასების მინიმალური ქულა.

მუნიციპალიტეტის საბოლოო შეფასება გამოითვლება:

თითოეული კრიტერიუმის მიერ მიღებული ქულის და მათი მნიშვნელობის კოეფიციენტის მიხედვით კრიტერიუმის შესაფასებლად გამოიყენება შემდეგი მახასიათებლები:

➢არსებობა/არ არსებობა - ფასდება 0 ან 1 ქულით;

➢ სისრულე - ფასდება 1, 2 ან 3 ქულით;

➢აქტუალობა - ფასდება 1, 2 ან 3 ქულით.

მუნიციპალიტეტის კრიტერიუმის ქულა = (მერიის კრიტერიუმის ქულა + საკრებულოს კრიტერიუმის ქულა) / 2

ამჟამად მიმდინარეობს ინფორმაციის მოკრების პროცესი. პირველადი შეფასებების შემდეგ, მუნიციპალური ორგანოების წარმომადგენლებს ეძლევათ შესაძლებლობა, მიიღონ რეკომენდაციები და განაახლონ ინფორმაცია, რომლის შემდეგაც მოხდება საბოლოო შეფასება, რომელიც დაახლოებით ნოემბრის თვეში გახდება ცნობილი.

ინფორმაციისთვის, ვებ გვერდზე გასაზრდელია სერვერის ოპერატიული მეხსიერება, რომ დავამატოთ ახალი მენიუები.

სერვერის მონაცემების გაზრდას 2024 წლის დასაწყისიდან ახალი ხელშეკრულების ფარგლებში ვგეგმავთ.

ამ ეტაპზე ვებ-გვერდზე ინფორმაციის განთავსებაში ხელი არ გვეშლება. ვებ - გვერდი გამართულად მუშაობს და ტექნიკური ხასიათის პრობლემა არ გვაქვს.